เจ้าหญิงเซซีลีแห่งกรีซและเดนมาร์ก

เจ้าหญิงเซซีลีแห่งกรีซและเดนมาร์ก () ทรงเป็นพระชายาในเกออร์ค โดนาทุส แกรนด์ดยุกรัชทายาทแห่งเฮ็สเซิน เจ้าชายเยอรมันจากเฮ็สเซิน เจ้าหญิงเซซีลียังทรงเป็นพี่สาวของเจ้าชายฟิลิป ดยุกแห่งเอดินบะระ

พระประวัติ 
เจ้าหญิงเซซีลีแห่งกรีซและเดนมาร์ก เป็นพระธิดาลำดับที่ 3 ใน เจ้าชายแอนดรูว์แห่งกรีซและเดนมาร์ก และเจ้าหญิงอลิซแห่งบัทเทนแบร์ก พระองค์ประสูติ ณ ตำหนักมอนเรปอสซึ่งห่างาก กรุงเอเธนส์ ไป 15 กิโลเมตร ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์ได้เข้ารับการล้างบาป เมื่อวันที่ 2 กรกฎาคม โดยมีพระบิดามารดาทูลหัวดังนี้
สมเด็จพระเจ้าจอร์จที่ 6 แห่งสหราชอาณาจักร
เจ้าชายนิโคลัสแห่งกรีซและเดนมาร์ก (พระปิตุลา)
แกรนด์ดัชเชสวีราแห่งรัสเซีย

โดยในปี ค.ศ. 1922 พระองค์ได้เป็นเพื่อนเจ้าสาวในงานเสกสมรสของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า

เสกสมรส 
พระองค์ทรงเสกสมรสกับ เกออร์ค โดนาทุส แกรนด์ดยุกรัชทายาทแห่งเฮ็สเซิน ทำให้พระองค์ทรงมีพระยศเป็น แกรนด์ดัชเชสรัชทายาทแห่งเฮ็สเซินและไรน์ โดยมีพระบุตรร่วมกัน ดังนี้

สิ้นพระชนม์ 
ในวันที่ 16 พฤศจิกายน ค.ศ. 1937 เจ้าหญิงเซซีลี พระสวามี และพระบุตร พร้อมด้วยพระสัสสุ(แม่สามี) ขึ้นเครื่องบินจากดาร์มชตัทเพื่อเดินทางไปยังกรุงลอนดอน แต่เครื่องบินลำนั้นประสบอุบัติเหตุตก ในระหว่างเกิดเหตุ เจ้าหญิงเซซีลีซึ่งกำลังทรงครรภ์ได้ให้ประสูติพระบุตร แต่ทั้งหมดก็สิ้นพระชนม์ไปในอุบัติเหตุครั้งนั้น เครื่องบินตกลงบริเวณเมืองโอสเต็นเดอ ประเทศเบลเยียม พระศพของพระองค์ พระสวามี และพระบุตร ถูกฝังไว้ที่สุสานของราชวงศ์เฮ็สเซินในเมืองดาร์มชตัท

อ้างอิง

บุคคลที่เกิดในปี พ.ศ. 2454
บุคคลที่เสียชีวิตในปี พ.ศ. 2480
เจ้าหญิงกรีก
เจ้าหญิงเดนมาร์ก